Svært bevæbnet politi er til stede midt i København, hvor der lige nu er en politiaktion i gang

Ved du noget eller har du billeder? Send os en sms/mms til 1224 (alm. takst) eller send en mail til 1224@eb.dk.

Politi med automatvåben var torsdag i gang med en større politiaktion midt i København.

Ekstra Bladet har fået tilsendt et billede fra området omkring Kvægtorvsgade nær Hovedbanegården, hvor bevæbnet politi har taget stilling.

Det fortæller et vidne på stedet til Ekstra Bladet.

- Jeg var på arbejde, og så kom politiet ind og spurgte efter en mand i en grå hættetrøje, siger vidnet Niels til Ekstra Bladet.

Vi har efterfølgende været i kontakt med Københavns Politi, men de ønsker ikke at oplyse, hvad årsagen til den store politiaktion var.

- Vi har undersøgt et mistænkeligt forhold, men vi fandt ikke noget. Nærmere kommer jeg det ikke, siger vagtchef Henrik Stomer

Derfor er det fortsat uklart, hvad politiet lavede på stedet, og det forbliver et mysterium.

Ved du noget eller har du billeder? Send os en sms/mms til 1224 (alm. takst) eller send en mail til 1224@eb.dk.